Van De La Rey tot nou - BOK VAN BLERKBOK VAN BLERK
Dis een van die redes hoekom hierdie jaar beslis 'n groot jaar gaan wees vir Bok. Nie net vier hy die 10-jaar herdenking van die liedjie wat van hom 'n bekende naam in die Afrikaanse musiekwêreld gemaak het nie, maar hy doen dit sommer in styl ook. Met totale albumverkope wat naby aan die 1-miljoen kerf staan, is die tyd reg vir 'n "Van De La Rey tot nou" terugblik op sy loopbaan. Die nuwe album sal 'n versameling wees van al sy grootste treffers, alsook 4 nuwe liedjies in tipiese Bok-trant… 'N Propvol album met liedjies wat die toppunt van trefferslyste regoor die land gehaal het of nog sal bereik.
Bok sal ook op 'n landwye toer vertrek waar hy nie net kleiner plekkies sal besoek nie, maar ook op die hoofverhoog by van die land se bekendste musiekfeeste sal optree… als om dankie te sê vir die mense wat hom reeds 'n dekade lank ondersteun. Daar is selfs gerugte dat Bok sal terugkeer na die presiese plek in Hoedspruit waar hy De La Rey die eerste keer voor 'n lewendige gehoor gesing het! As jy wil hê dat Bok en sy band met sy "Van De la Rey tot nou" – toer in jou dorp moet kom optree, kontak vir lindi@mozi.co.za